Tiimu eya express FC ng’egezaako okudda ku ntikko etandise okulamba abantu abanakunga abawagizi baabwe era nga basookedde ku muyimbi Dax Katel.\r\n
Akakiko ka bantu bana keekalondeddwa okwekenneenya empaaba y’o musango ogwa Busujju ne Buweekula ku musambi Elvis Kiberu.\r\n
Nnamungi w’omuntu akyagenda mu maaso n’okweyiwa ku kifo ekigabirwaamu pamiti ekya FACE TECHINOLOGIES wali e Kyambogo webazigabira.\r\n\r\nGavumenti yayongeza ensimbi z’okugaba pamiti era ng’emiwendo emipya gitandika okukola nga lumu ogw’omusanvu.\r\n\r\n
Minisita akola ky nsonga ezikwata ku ttaka, obulimi n’obutonde bw’ensi mu Bwakabaka bwa Buganda alagidde abamasaza bonna okusitukiramu bakubirize abantu abantu okwenyigira mu kulima muwogo mu bungi.\r\n\r\nMuwogo ono ali ku katale ng’akozesebwa mu kusogola omwenge ogumanyiddwa nga Engule.\r\n
Entalo mu mulimu gwa taxi ezibade zisirikiride zittuse ng’olwaleero abakulembeze b’abagoba ba taxi ebifuba bibabugumidde ku City Hall.\r\n\r\nBabadde mu lukiiko n’abakulu okuva mu KCCA ne woofiisi ya Pulezidenti. \r\n\r\nMusasi waffe Robert Mwanje abaddeyo era katubirabe-\r\n
Abakulembeze ku mitendera egy’enjawulo baagala gavumenti ewere omwenge ekika kya Walagi nga bagamba nti gwegusinze okwonoona abavubuka.\r\n\r\nBano bagamba nti gyegukoma okubeera ogwa layisi abantu bangi bagwettanira nebatuuka n’okuva ku by’okupakasa.\r\n
Abantu 3 bafiiridde mu kabenje akagudde ku luguudo oluva e Kampala okudda e Masaka motoka bbiri mwebabadde batambulira bwezitomereganye.\r\n\r\nAkabenje kano kaguddewo mu kiro ekyakesezza olunaku olwaleero ku kyalo Kalagala kumpi newebayita ku bikondo e Mpigi.\r\n
Wabaddewo okubuna emiwabo mu kibuga wakati omusirikale bw’akubye omusajja amasasi agamuttiddewo n’okulumya abalala basatu.\r\n\r\nBino bibadde kumpi n’eddaala lya Mega Standard Super Market wano mu Kampala omusajja atategeerekese mannya bw’ayagadde okufumita omukuumi ekiso mu bulago.\r\n\r\nAbakuumi ababadde ku gwabwe ku miryango egiyingira mu dduuka lya Mega Standard balumbiddwa omusajja abadde n’oluuma n’alufumita
Alipoota endala efulumiziddwa abalwanirizi b’eddembe ly’obuntu eyongedde okukomerera poliisi okuba nga yeebakyasinze okutyoboola eddembe lyabantu.\r\nPoliisi bagirumiriza okukuba abantu, okubatulugunya, okubalemesa okukungaana n’okutta abalala.\r\n
Olwaleero Dr Kiiza akomezeddwawo mu kkooti wakati mu bukuumi obw’amaanyi.\r\nWabula tewabuzeewo kusika muguwa gyebiggweeredde nga olutalo kasiggu lubaluseewo wakati wa bannamawulire n’aba poliisi.\r\n\r\n
lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn